Tamedyazt-a am nettat am tiyaḍ teḥḥulfa d lawan ad teffeɣ ɣer tafat ad tekki deg lecɣal yesnernayen timetti. Teḥḥulfa ilaq ad terẓ snasel n ṭṭiq d temḥeqranit; tufa awal n tmedyazt d abrid yessawaḍen. Tamedyazt-a tebda asenfali akken meẓẓiyet s yifyar, maca mi tewweḍ 20 n yiseggasen di leɛmer-is tɛedda ɣer ubrid n ccna immi d abrid yessawaḍen ssut, izen i tmetti neɣ i tlawin-nniḍen, tessefra-d s wawal almend n tallit tamynut, ama seg tama n ugbur ama seg tama n talɣa. Dɣa ad tt-naf tewwi-d isental d imaynuten i dyeddan di tallit tatrart.